turjo4nis/wikipedia-bn-dump-20250701 huggingface dataset:
মরিয়ম ওয়ার্ডানিহান

মরিয়ম ওয়ার্ডানিহান (এই নামেও পরিচিত মারও নজারবেক) (; (১৮৬৪–১৯৪১), একজন রাশিয়ান সাম্রাজ্যের বিপ্লবী এবং আর্মেনিয়ার রাজনীতিবিদ। তিনি সোশাল ডেমোক্রেট হুডাকিহান পার্টির প্রতিষ্ঠাতা ছিলেন।

জীবনী 

মরিয়ম টিফ্লিস এ জন্মগ্রহণ করেছিলেন, তিনি প্যারিসে চলে যান, তারপর জেনেভা তে, যেখানে তিনি স্থানীয় বিশ্ববিদ্যালয়ে অধ্যয়ন করেন। ১৮৮৭ সাল থেকে তিনি "হুঙ্কাকা" পত্রিকার সম্পাদকীয় বোর্ডের সদস্য এবং হুঞ্চাকিয়ান পার্টির কেন্দ্রীয় কমিটির সদস্য ছিলেন। ১৯০১-১৯০৪ সালে তিনি ভ্লাদিমির লেনিন সাথে প্যারিসে দেখা করেন। ১৯০৪ সাল থেকে তিনি রাশিয়ান সাম্রাজ্যের বিপ্লবী কর্মকাণ্ডে জড়িত ছিলেন। ১৯১০ সালে তাকে গ্রেপ্তার করা হয় সাইবেরিয়া এ। সোভিয়েত ইউনিয়ন প্রতিষ্ঠার পর তিনি টিফ্লিসে ফিরে আসেন।

১৯২৫ সালে তিনি সোভিয়েত ইউনিয়ন কমিউনিস্ট পার্টির সদস্য হন।

বহিঃসংযোগ 
History of the S.-D. Hunchakian party 
Biography (in Russian)

১৮৬৪-এ জন্ম
১৯৪১-এ মৃত্যু
২০শ শতাব্দীর আর্মেনীয় নারী রাজনীতিবিদ
আর্মেনীয় কমিউনিস্ট
আর্মেনীয় বিপ্লবী
আর্মেনিয়ার কমিউনিস্ট পার্টি (সোভিয়েত ইউনিয়ন) এর রাজনীতিবিদ
আর্মেনীয় বংশোদ্ভূত জর্জীয় ব্যক্তি
তিবিলিসির রাজনীতিবিদ
সামাজিক গণতান্ত্রিক হুঁচকিয়ান পার্টির রাজনীতিবিদ
হিরো নম্বর ১

হিরো নম্বর ১ তাপস সরঘরিয়া পরিচালিত ওড়িয়া ভাষার চলচ্চিত্র। ছবিটি ২০১৮ সালে মুক্তি পায়। ছবিটি প্রযোজনা করেছে তরঙ্গ সিনে প্রোডাকশন। ৯ম তরং চলচ্চিত্র পুরস্কার ২০১৭ এ চলচ্চিত্রটি একাধারে সেরা চলচ্চিত্রের পুরস্কার, সেরা চলচ্চিত্র পরিচালক (সমালোচক) পুরস্কার, সেরা গল্প, সেরা চিত্রনাট্যকার, সেরা সংলাপ রচয়িতার পুরস্কার জেতে। এছাড়াও ৮ম ওড়িয়া ফিল্মফেয়ার পুরস্কার প্রদান অনুষ্ঠান ২০১৭ এ ছবিটি সেরা অভিনেতা বিভাগে পুরস্কার পায়।

অভিনয়ে

 বাবুশান
 ভূমিকা দাস
 মিহির দাস
 অসিত পতি 
 ত্রিভুবন রাজ
 জয়প্রকাশ দাস
 পুষ্পা পন্ডা
 দিপক মিশ্র প্রমুখ।

তথ্যসূত্র

ওড়িয়া ভাষার চলচ্চিত্র
২০১৭-এর চলচ্চিত্র
সারোয়াতলী ইউনিয়ন, বাঘাইছড়ি

সারোয়াতলী বাংলাদেশের রাঙ্গামাটি জেলার অন্তর্গত বাঘাইছড়ি উপজেলার একটি ইউনিয়ন।

আয়তন 
সারোয়াতলী ইউনিয়নের আয়তন ৩২০০ একর (১২.৯৫ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ১১,৬৮০জন। এর মধ্যে ১১,৫৩২জন বৌদ্ধ, ২৯জন মুসলিম, ১০জন হিন্দু, ৫জন খ্রিস্টান ও ৪জন অন্যান্য ধর্মের অনুসারী।

অবস্থান ও সীমানা 
বাঘাইছড়ি উপজেলার দক্ষিণ-পূর্বাংশে সারোয়াতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে বাঘাইছড়ি ইউনিয়ন, পশ্চিমে কাচালং নদী ও খেদারমারা ইউনিয়ন, দক্ষিণে আমতলী ইউনিয়ন ও বরকল উপজেলার বড় হরিণা ইউনিয়ন এবং পূর্বে ভারতের মিজোরাম প্রদেশ অবস্থিত।

প্রশাসনিক কাঠামো 
সারোয়াতলী ইউনিয়ন বাঘাইছড়ি উপজেলার আওতাধীন ৩০নং ইউনিয়ন পরিষদ। এ ইউনিয়নের প্রশাসনিক কার্যক্রম বাঘাইছড়ি থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৩৮৪নং সারোয়াতলী মৌজা নিয়ে গঠিত। এ ইউনিয়নের গ্রামগুলো হল:
 শিজক শিলছড়ি
 শিজক খাগড়াছড়ি
 তাংগুমা মুখ উল্টাছড়ি
 উল্টাছড়ি
 তাংগুমা
 মাউতাং
 চিন্তারামছড়া
 উত্তর শিজক
 পূর্ব শিজক
 যৌথ খামার
 দক্ষিণ শিজক
 মহিষ পর্য্যা
 উত্তর খাগড়াছড়ি
 দক্ষিণ খাগড়াছড়ি
 পূর্ব হীরাচর
 উত্তর সারোয়াতলী
 ডাকাতমারা ছড়া
 কুমড়ারূপ ছড়া
 দক্ষিণ সারোয়াতলী
 প্রীতিময় পাড়া
 রাঙ্গাপাহাড়
 নব পেরাছড়া
 চুরাখালী
 পাকুয়াখালী

শিক্ষা ব্যবস্থা 
সারোয়াতলী ইউনিয়নের সাক্ষরতার হার ৩৮.৬১%। এ উপজেলায় ১টি কলেজ, ১টি মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 শিজক মহাবিদ্যালয়

মাধ্যমিক বিদ্যালয়
 শিজক মুখ উচ্চ বিদ্যালয়
 সারোয়াতলী উচ্চ বিদ্যালয়

প্রাথমিক বিদ্যালয়
 উত্তর খাগড়াছড়ি সরকারি প্রাথমিক বিদ্যালয়
 উত্তর সারোয়াতলী সরকারি প্রাথমিক বিদ্যালয়
 কচুছড়ি সরকারি প্রাথমিক বিদ্যালয়
 খাগড়াছড়ি সরকারি প্রাথমিক বিদ্যালয়
 চিন্তারামছড়া সরকারি প্রাথমিক বিদ্যালয়
 ডাইয়ামাছ্যা সরকারি প্রাথমিক বিদ্যালয়
 তাংগুমাছড়া সরকারি প্রাথমিক বিদ্যালয়
 তাংগুমা মুখ সরকারি প্রাথমিক বিদ্যালয়
 নব পেরাছড়া সরকারি প্রাথমিক বিদ্যালয়
 পাকুয়াখালী সরকারি প্রাথমিক বিদ্যালয়
 পেরাছড়া সরকারি প্রাথমিক বিদ্যালয়
 বড় মাহিল্যা সাগাদিয়া ছড়া সরকারি প্রাথমিক বিদ্যালয়
 মহিষ পর্য্যা সরকারি প্রাথমিক বিদ্যালয়
 লাঙ্গলমারা সরকারি প্রাথমিক বিদ্যালয়
 শিজক মুখ সরকারি প্রাথমিক বিদ্যালয়
 সারোয়াতলী সরকারি প্রাথমিক বিদ্যালয়
 হীরারচর সরকারি প্রাথমিক বিদ্যালয়

যোগাযোগ ব্যবস্থা 
বাঘাইছড়ি উপজেলা সদর থেকে সারোয়াতলী ইউনিয়নে যোগাযোগের প্রধান সড়ক বাঘাইছড়ি-বরকল সড়ক। প্রধান যোগাযোগ মাধ্যম অটোরিক্সা ও মোটর সাইকেল। এছাড়া নৌপথে লঞ্চ যোগেও এ ইউনিয়নে যোগাযোগ করা যায়।

খাল ও নদী 
সারোয়াতলী ইউনিয়নের পশ্চিম সীমান্ত দিয়ে প্রবাহিত হচ্ছে কাচালং নদী। এছাড়া দক্ষিণ-পশ্চিম দিকে রয়েছে কাপ্তাই হ্রদ।

হাট-বাজার 
সারোয়াতলী ইউনিয়নের প্রধান হাট-বাজার হল শিজক বড়ইতলী বাজার।

দর্শনীয় স্থান 
 কাপ্তাই হ্রদ

জনপ্রতিনিধি 
 বর্তমান চেয়ারম্যান: তুষার কান্তি চাকমা

আরও দেখুন 
 বাঘাইছড়ি উপজেলা
 বাঘাইছড়ি থানা
 রাঙ্গামাটি জেলা

তথ্যসূত্র

বহিঃসংযোগ 

বাঘাইছড়ি উপজেলার ইউনিয়ন
বাঘাইছড়ি ইউনিয়ন

বাঘাইছড়ি বাংলাদেশের রাঙ্গামাটি জেলার অন্তর্গত বাঘাইছড়ি উপজেলার একটি ইউনিয়ন।

আয়তন 
বাঘাইছড়ি ইউনিয়নের আয়তন ৫৭৬০ একর (২৩.৩১ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৯,৮২৬জন। এর মধ্যে ৮,১৭৬জন বৌদ্ধ, ১,৬২১জন মুসলিম, ২৩জন হিন্দু, ৩জন খ্রিস্টান ও ৩জন অন্যান্য ধর্মের অনুসারী।

অবস্থান ও সীমানা 
বাঘাইছড়ি উপজেলার দক্ষিণাংশে বাঘাইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে মারিশ্যা ইউনিয়ন ও বাঘাইছড়ি পৌরসভা; পশ্চিমে বাঘাইছড়ি পৌরসভা, কাচালং নদী ও খেদারমারা ইউনিয়ন; দক্ষিণে সারোয়াতলী ইউনিয়ন এবং পূর্বে ভারতের মিজোরাম প্রদেশ অবস্থিত।

প্রশাসনিক কাঠামো 
বাঘাইছড়ি ইউনিয়ন বাঘাইছড়ি উপজেলার আওতাধীন ৩২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঘাইছড়ি থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি শিজক এবং বাঘাইছড়ি এ ২টি মৌজা নিয়ে গঠিত। এ ইউনিয়নের গ্রামগুলো হল:

 জীবতলী
 ছনহলা আদাম
 নবছড়া
 মধ্যম বাঘাইছড়ি
 তালুকদার পাড়া
 বড় কচুছড়ি
 বাঘাইছড়ি
 ১নং রাবার বাগান
 পূর্ব লাল্যাঘোনা
 বেপারী পাড়া
 সোনামিয়া মাস্টার পাড়া
 বটতলী
 উগলছড়ি
 ২নং রাবার বাগান
 ছোট কচুছড়ি
 নিউ লাল্যাঘোনা
 লম্বাছড়া
 উগলছড়ি মুখ বটতলা
 মোরঘোনাছড়া
 বুঁইয়োছড়া
 এইটগ্যাটে
 পূর্ব গবছড়ি
 বদঙ্গছড়া
 দোসর

শিক্ষা ব্যবস্থা 
বাঘাইছড়ি ইউনিয়নের সাক্ষরতার হার ৪১.৫৯%। এ উপজেলায় ১টি মাধ্যমিক বিদ্যালয়, ১টি মাদ্রাসা ও ১০টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 উগলছড়ি উচ্চ বিদ্যালয়

মাদ্রাসা
 সিঙ্গিনালা তৈয়্যবিয়া তাহেরিয়া সুন্নিয়া মাদ্রাসা

প্রাথমিক বিদ্যালয়
 উগলছড়ি সরকারি প্রাথমিক বিদ্যালয়
 কচুছড়ি আদর্শ সরকারি প্রাথমিক বিদ্যালয়
 জীবতলী কে এল সরকারি প্রাথমিক বিদ্যালয়
 থকখুলা কার্বারী পাড়া সরকারি প্রাথমিক বিদ্যালয়
 দোসর বাজার সরকারি প্রাথমিক বিদ্যালয়
 নিউ লাল্যাঘোনা সরকারি প্রাথমিক বিদ্যালয়
 মধ্যম উগলছড়ি সরকারি প্রাথমিক বিদ্যালয়
 মোরঘোনাছড়া সরকারি প্রাথমিক বিদ্যালয়
 লম্বাছড়া সরকারি প্রাথমিক বিদ্যালয়
 শিশক দোসর সরকারি প্রাথমিক বিদ্যালয়

যোগাযোগ ব্যবস্থা 
বাঘাইছড়ি উপজেলা সদর থেকে বাঘাইছড়ি ইউনিয়নে যোগাযোগের প্রধান সড়ক বাঘাইছড়ি-বরকল সড়ক। প্রধান যোগাযোগ মাধ্যম অটোরিক্সা ও মোটর সাইকেল।

খাল ও নদী 
বাঘাইছড়ি ইউনিয়নের পশ্চিম সীমান্ত দিয়ে প্রবাহিত হচ্ছে কাচালং নদী। এছাড়া রয়েছে শিজক খাল, বাঘাইছড়ি খাল, উগলছড়ি খাল, গবছড়ি খাল এবং কচুছড়ি খাল।

হাট-বাজার 
বাঘাইছড়ি ইউনিয়নের প্রধান হাট-বাজার হল দোসর বাজার।

দর্শনীয় স্থান 
 কাচালং আর্য্যপুর ধর্মোজ্জ্বল বন বিহার

জনপ্রতিনিধি 
 বর্তমান চেয়ারম্যান: সুনিল বিহারী চাকমা

আরও দেখুন 
 বাঘাইছড়ি উপজেলা
 বাঘাইছড়ি থানা
 রাঙ্গামাটি জেলা

তথ্যসূত্র

বহিঃসংযোগ 

বাঘাইছড়ি উপজেলার ইউনিয়ন
রাঙ্গামাটি জেলা
হলদিয়া ইউনিয়ন, আমতলী

হলদিয়া বাংলাদেশের বরগুনা জেলার অন্তর্গত আমতলী উপজেলার একটি ইউনিয়ন। ভৌগোলিকভাবে এই ইউনিয়নটি বিশাল এলাকা জুড়ে বিস্তৃত, তিনটি উপজেলার মোট ৭ টি ইউনিয়নের সাথে এর সীমানা রয়েছে।

আয়তন 
হলদিয়া ইউনিয়নের আয়তন ২২,১৫৪ একর।

প্রশাসনিক কাঠামো 
হলদিয়া ইউনিয়ন আমতলী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী হলদিয়া ইউনিয়নের মোট জনসংখ্যা ২৯,৭২৭ জন। এর মধ্যে পুরুষ ১৪,২১০ জন এবং মহিলা ১৫,৫১৭ জন। মোট পরিবার ৬,৮৩৬টি।

শিক্ষা 
২০১১ সালের আদমশুমারি অনুযায়ী হলদিয়া ইউনিয়নের সাক্ষরতার হার ৫১%।

আরও দেখুন 
 আমতলী উপজেলা
 আমতলী থানা
 বরগুনা জেলা

তথ্যসূত্র

বহিঃসংযোগ 

আমতলী উপজেলার ইউনিয়ন
টেন্টাকল

জীববিজ্ঞানে টেন্টাকল বলতে বোঝায় এরকম নরম, নড়াচড়া করতে সক্ষম, লম্বা অঙ্গ যা কিছু জীবের প্রজাতিতে দেখা যায় যাদের বেশিরভাগই হল অমেরুদন্ডি। জীব শরীরবিদ্যায় টেন্টাকল সাধারণত এক জোড়া বা তার অধিক জোড়ায় দেখা যায়। জীবের টেন্টাকল প্রধাণত কাজ করে পেশীয় হাইড্রোস্টেটের মত। বেশিরভাগ টেন্টাকলই ব্যবহার করা হয় কোন কিছু ধরা, স্পর্ষ করা বা খাবার খাওয়ার কাজে। এগুলোর অনেক সময় অনুভূতি সংক্রান্ত কাজও থাকে যেমন স্পর্ষ করা, দেখা, গন্ধ বা স্বাদ নেয়া ইত্যাদি যার মধ্যমে খাদ্য বা হুমকির বিষয়ে জীবের বুঝতে পারে। এরূপ টেন্টাকলের উদাহরণ হল বিভিন্ন শামুকের মাথার উপরের চোখ। কিছু কিছু জীব টেন্টাকলকে ইচ্ছেমত ব্যবহার করতে পারে

একটি টেন্টাকল সাইরাসের (cirrus) মতই, তবে সাইরাসের টেন্টাকলের মত শক্তি, আকার, নমনীয়তা এবং স্পর্ষকাতরতার গুনাগুন নেই।

তথ্যসূত্র

বহিঃসংযোগ

Encyclopædia Britannica

জীব শরীরবিদ্যা
Animal morphology
প্রাণি শারীরস্থান
প্রাণী অঙ্গসংস্থানবিজ্ঞান
বেশি বয়সে যৌনক্রিয়া

বেশি বয়সে যৌনক্রিয়া এই বিষয়টি যৌন উদ্দীপনা, যৌন কর্মকাণ্ড, আগ্রহ, অভিমুখিতা, অন্তরঙ্গতা, স্বভাব, এবং সামগ্রিক ভাবে মধ্যবয়সী ও বেশি বয়সের মানুষের যৌনতাকে বুঝায়; একই সাথে সমাজ অধিক বয়সে যৌনক্রিয়াকে কীভাবে গ্রহণ করে, তা নিয়েও বিষয়টি আলোচনা করে। বয়স বৃদ্ধির সাথে সাথে এই অন্তরঙ্গতার ইচ্ছা হ্রাস পায় না। যদিও বেশি বয়সে যৌন অভিব্যক্তি প্রকাশে নানা বাধা বিপত্তি দেখা যায় এবং যৌন ইচ্ছা পুর্ন করতে নিরুৎসাহিত করা হয়। বেশি বয়সে, যৌনতা একটা ট্যাবু হিসেবে বিবেচনা করা হয়; যদিও এটা স্বাস্থ্যকর চর্চা হিসেবে বিবেচিত। তবে বয়স যৌনতায় একটা প্রভাব ফেলতে পারে। যদিও মানব শরীরের বেশি বয়সের ফলে তার প্রজননে একটা প্রভাব পরে। তবে যৌন কর্মকাণ্ড জীবনের শেষ বছরেও করা যায়।

শারীরিক পরিবর্তন
নারী এবং পুরুষ উভয়েরই কামপ্রেরণা বয়স বৃদ্ধির সাথে সাথে হ্রাস পায় কিন্ত কখনোই সম্পুর্ণভাবে কামহীন হয়ে যায় না। নারীর কাম ভাব পুরুষের চেয়ে দ্রুত হ্রাস পায়। যদিও সবার ক্ষেত্রে হ্রাস পায় না। নারীর জৈবিক ক্রিয়া-রজোনিবৃত্তির জন্য; তার যৌন উদ্দীপনা স্তিমিত হয়ে যায়। কিছু ক্ষেত্রে যোনিতে অনুপ্রবেশ বেশি বয়সের নারীতে বেদনাদায়ক হয় (উদাহরণস্বরুপ দেখুন ভ্যাজিনিসমুস)। যাইহোক, হরমোন প্রতিস্থাপন থেরাপি নারীর রজোনিবৃত্তির হার হ্রাস করতে পারে এবং নারীর অনেক সুযোগ আছে; যার মাধ্যমে তারা যৌন জীবন উপভোগ করতে পারে। একইভাবে পুরুষের জন্য ইরেক্টাইল ডিসফানশন চিকিৎসা; তাকে যৌন উদ্দীপনায় সক্রিয় করে তোলে।

তথ্যসূত্র 

যৌনক্রিয়া
মানব যৌনতা ও বয়স
বার্ধক্য
মে ওয়েস্ট

ম্যারি জেন মে ওয়েস্ট (;  জন্ম: ১৭ আগস্ট ১৮৯৩ – ২২ নভেম্বর ১৯৮০) ছিলেন একজন মার্কিন অভিনেত্রী, গায়িকা, নাট্যকার, চিত্রনাট্যকার, কৌতুকাভিনেত্রী এবং যৌন আবেদনের প্রতীক। তিনি বিনোদন কর্মজীবনের ব্যপ্তি সাত দশক।

তিনি ভডেভিল ও নিউ ইয়র্ক সিটির মঞ্চে সক্রিয় ছিলেন এবং পরবর্তীকালে হলিউডের চলচ্চিত্রে কৌতুকাভিনেত্রী, অভিনেত্রী ও লেখিকা হিসেবে কাজ করেন। এছাড়া তিনি বেতার ও টেলিভিশনেও অভিনয় করেছেন। আমেরিকান ফিল্ম ইনস্টিটিউট তাদের ধ্রুপদী মার্কিন চলচ্চিত্রের সেরা নারী তারকা তালিকায় তাকে ১৫তম স্থান প্রদান করে।

প্রারম্ভিক জীবন
ম্যারি জেন ওয়েস্ট ১৮৯৩ সালের ১৭ই আগস্ট নিউ ইয়র্কের কিংস কাউন্টিতে জন্মগ্রহণ করেন। তিনি তার পিতা জন প্যাট্রিক ওয়েস্ট ও মাতা মাটিল্ডে "টিলি" ডেলকারের সর্বজ্যেষ্ঠ জীবিত সন্তান ছিলেন। তার পিতা প্রাইজফাইটার ছিলেন, যিনি "ব্যাটলিন জ্যাক ওয়েস্ট" নামে পরিচিত ছিলেন। তিনি পরবর্তীকালে বিশেষ পুলিশ হিসেবে কাজ করতেন এবং পরে নিজেই একটি তদন্তকারী এজেন্সি প্রতিষ্ঠা করেছিলেন। জনের মাতা সাবেক করসেট ও ফ্যাশন মডেল ছিলেন। ম্যারির পিতামহী ম্যারি জেন (জন্মনাম: কপলি) ছিলেন আইরিশ ক্যাথলিক বংশোদ্ভূত। তার নামেই ম্যারির নামকরণ করা হয়েছিল। ম্যারির পিতামহ জন এডউইন ওয়েস্ট ছিলেন ইংরেজ-স্কটস বংশোদ্ভূত এবং মেষ পালক। তার মাতা টিলি ও তার পাঁচ ভাইবোন তাদের পিতা ইয়াকব (১৮৩৫-১৯০২) ও ক্রিস্টিয়ানা (১৮৩৮-১৯০১) ডোয়েলগারের সাথে বাভারিয়া থেকে ১৮৮৬ সালে মার্কিন যুক্তরাষ্ট্রে আসেন।

ওয়েস্টের বড় বোন কেটি শিশুকালেই মারা যায়। তার অন্যান্য ভাইবোনেরা হলেন ক্যাথরিন ওয়েস্ট (৮ ডিসেম্বর ১৮৯৮ – ১২ মার্চ ১৯৮২), পরবর্তীতে বেভারলি নামে পরিচিত এবং দ্বিতিয় জন এডউইন ওয়েস্ট (১১ ফেব্রুয়ারি ১৯০০ – ১২ অক্টোবর ১৯৬৪)।

চলচ্চিত্র কর্মজীবন
১৯৩২ সালে প্যারামাউন্ট পিকচার্স তাকে একটি চলচ্চিত্রে জন্য চুক্তিবদ্ধ হওয়ার প্রস্তাব দেয়। যদিও তখন তার বয়স ছিল ৪০, যা চলচ্চিত্রে কর্মজীবন শুরুর জন্য অনেক দেরি, বিশেষকরে একজন নারীর জন্য। ১৯৩২ সালে নাইট আফটার নাইট চলচ্চিত্র দিয়ে তার চলচ্চিত্রে অভিষেক হয়। এতে তার বিপরীতে অভিনয় করেন জর্জ র‍্যাফ্‌ট। র‍্যাফ্‌টই তাকে এই চরিত্রে নেওয়ার জন্য সুপারিশ করেন। শুরুতে তিনি তাকে দেওয়া পান্ডুলিপির ছোট চরিত্রটি পছন্দ করেন নি এবং তার চরিত্রটি পুনর্লিখনের পর তিনি এই চরিত্রে অভিনয় করেন।

আরো দেখুন

তথ্যসূত্র

উৎস

বহিঃসংযোগ

 
 
 

১৮৯৩-এ জন্ম
১৯৮০-এ মৃত্যু
২০শ শতাব্দীর মার্কিন অভিনেত্রী
২০শ শতাব্দীর মার্কিন কৌতুকাভিনেত্রী
২০শ শতাব্দীর মার্কিন গায়িকা
২০শ শতাব্দীর মার্কিন লেখিকা
আইরিশ বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
নিউ ইয়র্কের অভিনেত্রী
মার্কিন কৌতুকাভিনেত্রী
মার্কিন গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন নারী চিত্রনাট্যকার
মার্কিন বেতার অভিনেত্রী
মার্কিন মঞ্চ অভিনেত্রী
মার্কিন লেখিকা
আমেরিকান থিয়েটার হল অব ফেমে অন্তর্ভুক্ত ব্যক্তি
ব্রুকলিনের সঙ্গীতজ্ঞ
নিউ ইয়র্ক (অঙ্গরাজ্য)-এর চিত্রনাট্যকার
২০শ শতাব্দীর মার্কিন চিত্রনাট্যকার
২০শ শতাব্দীর মার্কিন কৌতুকাভিনয়শিল্পী
২০শ শতাব্দীর মার্কিন নাট্যকার
২০শ শতাব্দীর মার্কিন সঙ্গীতশিল্পী
উমর শেখ মির্জা

উমর শেখ মির্জা (১৪৫৬-১৪৯৪ খ্রিষ্টাব্দ) পর্যন্ত তিনি ফরগনার শাসক ছিলেন। তিনি তৈমুরী সাম্রাজ্যের সুলতান আবু সাঈদ মির্জার চতুর্থ পুত্র ছিলেন তার মৃত্যুর পর সাম্রাজ্য ভাগ হয়ে যায় তাঁর চার পুত্রের মধ্যে। তৈমুরী সাম্রাজ্যের কাজাখস্তান এর দ্বায়িত্ব পান ওমর সাঈখ মির্জা , উজবেকিস্তান, ইরান এবং আফগানিস্তান প্রদেশ ছিলো অন্যান্য ভাইদের কাছে।

তাঁর প্রথম স্ত্রী ও প্রধান রানী ছিলেন কুতলুগ নিগার খানম, তিনি ছিলেন চাগাতাই খানাতে রাজকুমারী এবং মঙ্গলীয় শাসক ইউনূস খান এর কন্যা।  কুতলগ নিগার খানম এর কাছে প্রথম সন্তান হয়েছিল তার জ্যেষ্ঠ পুত্র মির্জা বাবর  ভারতভর্ষে ১৫২৫সনে মুঘল সাম্রাজ্য স্থাপন করেন।

উমর শাঈখ মির্জার মৃত্যু হয়েছিলো একটি আকস্মিক দুর্ঘটনায় ফরগনার আস্কি দুর্গে দিনটি ছিলো ১০ জুন ১৪৯৪। উল্লেখ্য যে তিনি তখন পাখিশালা নির্মাণ হচ্ছিলো তখন তিনি পরিদর্শন করতে গিয়েছিলেন ভবন ধসে তিনি মারা যান।
তার মৃত্যুকালে মির্জা বাবর এর বয়স ছিলো মাত্র বারো বছর তখনই বাবর ফরগনার শাসক হন।

পরিবার 
 উমর শায়েখ মির্জার মোট তিনজন বিবাহিতা স্ত্রী ও চারজন উপপত্নী ছিলেন।
 বিবাহিতা স্ত্রী
 *ইউনুস খান (দ্ব্যর্থতা নিরসন) ও আইসান দৌলত বেগমের কন্যা কুতলুগ নিগার খানুম (স্ত্রী)
 *খোজা হুসেইন বেগের কন্যা উলুস আঘা(স্ত্রী)
 *মোগুল তুমানের কন্যা ফতিমা সুলতান আঘা(স্ত্রী)
 *মাখদুম সুলতান বেগম/কারাগুজ বেগম(উপপত্নী)
 *উমিদ আগাচা(উপপত্নী)
 *উন সুলতান আগাচা(উপপত্নী)
 *আঘা সুলতান আগাচা(উপপত্নী)
 পুত্র

তার তিন পুত্র:

 মির্জা বাবর - কুতলুগ নিগার খানুমের পুত্র 
 জাহাঙ্গীর মির্জা (1485 - 1508) - ফতিমা সুলতান আগার পুত্র
 নাসির মির্জা (1487 - 1515) - উমিদ আগাচার পুত্র

 কন্যা

তার সাত কন্যা:

 একটি মৃত কন্যা - উলুস আগার কন্যা
 খানজাদা বেগম (1478 - 1545) - কুতলুগ নিগার খানুমের কন্যা
 মিহর বানু বেগম (জন্ম: 1481) - উমিদ আগাচার কন্যা
 শহর বানু বেগম (1491 - 1542) - উমিদ আগাচার কন্যা
 ইয়াদগার সুলতান বেগম (জন্ম: 1494) - আঘা সুলতান আগাচার কন্যা
 রুকাইয়া সুলতান বেগম (1494 - 1528) - মাখদুম সুলতান বেগমের কন্যা
 ফতিমা বানু বেগম- মায়ের নাম অজানা

নোট

তথ্যসূত্র 

 

১৪৬৯-এ জন্ম
১৪৯৪-এ মৃত্যু
সমরকন্দের ব্যক্তি
মরিন ওহারা

মরিন ওহারা (; জন্ম: মরিন ফিট্‌জসিমন্স ১৭ আগস্ট ১৯২০ – ২৪ অক্টোবর ২০১৫) ছিলেন একজন মার্কিন অভিনেত্রী ও গায়িকা। তিনি তার লাল চুলের জন্য বিখ্যাত এবং তাকে পশ্চিমা ধারা ও রোমাঞ্চকর চলচ্চিত্রে কাজ করতে দেখা যেত। তিনি হলিউডের স্বর্ণযুগের সর্বশেষ জীবিত তারকা।

তিনি জন ফোর্ডের হাউ গ্রিন ওয়াজ মাই ভ্যালি (১৯৪১), দ্য ব্ল্যাক সোয়ান (১৯৪২), দ্য স্প্যানিশ ম্যান (১৯৪৫), সিনবাদ দ্য সেইলর (১৯৪৭), ক্রিসমাস ক্লাসিক মিরাকল অন থার্টি ফোর্থ স্ট্রিট (১৯৪৭) এবং জন পেইন ও ন্যাটালি উডের সাথে কমানশ টেরিটরি (১৯৫০) চলচ্চিত্রে অভিনয় করেছেন।

তিনি তিনটি বিয়ে করেন এবং তার দ্বিতীয় স্বামীর সাথে তার ব্রনউইন নামে এক কন্যা ছিল। তার আত্মজীবনী 'টিস হারসেলফ' ২০০৪ সালে প্রকাশিত হয়েছিল এবং নিউ ইয়র্ক টাইমসের সর্বোচ্চ বিক্রীত বইয়ের তালিকায় অন্তর্ভুক্ত হয়েছিল। ২০১৪ সালের তাকে একাডেমি পুরস্কারের সম্মানসূচক অস্কার প্রদান করা হয়, যাতে লেখা ছিল, "মরিন ওহারাকে, হলিউডের অন্যতম উজ্জ্বল তারকা, যার অনুপ্রেরণাদায়ক অভিনয় আবেগ, আন্তরিকতা ও সামর্থকে উত্তেজিত করত।"

প্রারম্ভিক জীবন
ওহারা ১৯২০ সালের ১৭ই আগস্ট ডাবলিন কাউন্টির শহরতলী রানেলেইয়ে জন্মগ্রহণ করেন। তার জন্মনাম মরিন ফিট্‌জসিমন্স। তার পিতা চার্লস ফিট্‌জসিমন্স ও মাতা মার্গেরিট (জন্মনাম: লিলবার্ন)। চার্লস পোশাক ব্যবসায়ের সাথে জড়িত ছিলেন এবং শামরক রোভার্স ফুটবল ক্লাব ক্রয় করেছিলেন। ওহারা বাল্যকালে এই দলের সমর্থন করতেন। ছয় ভাইবোনের মধ্যে ওহারা ছিলেন দ্বিতীয় এবং একমাত্র লাল চুলা। তার বড় বোন পেগি এবং ছোট ভাইবোনেরা হলেন চার্লস, ফ্লোরি, মার্গো ও জিমি। পেগি ধর্মীয় কাজে তার জীবন উৎসর্গ করেন এবং চ্যারিটির সিস্টার হয়েছিলেন।

১৪ বছর বয়সে ও হারা অ্যাবি থিয়েটারে যোগ দেন। নাট্যকার লেনক্স রবিনসন তার গুরু ছিলেন, কিন্তু তিনি দেখেন তার ফলাফল হতাশাব্যঞ্জক ছিল। ১৯৩৪ সালে ১৫ বছর বয়সে তিনি জাতীয় প্রতিযোগিতায় পরিবেশন কলায় তার প্রথম নাট্যকলার পুরস্কার লাভ করেন এবং দ্য মার্চেন্ট অব ভেনিস-এ পোর্শিয়া চরিত্রে অভিনয় করে ডাবলিন ফেইস পুরস্কার লাভ করেন।ফলাফল তিনি শর্টহ্যান্ড টাইপিস্ট হিসেবে প্রশিক্ষণ গ্রহণ করেন এবং কিছুদিন ক্রামলিন লন্ড্রিতে কাজ করেন। পরবর্তীতে তিনি ইভরেডি ব্যাটারি কোম্পানিতে যোগ দেন এবং সেখানে টাইপিস্ট ও বুককিপার হিসেবে কর্মরত ছিলেন।

তথ্যসূত্র

বহিঃসংযোগ

 
 

১৯২০-এ জন্ম
২০১৫-এ মৃত্যু
২০শ শতাব্দীর আয়ারল্যান্ডীয় অভিনেত্রী
২০শ শতাব্দীর মার্কিন অভিনেত্রী
আইরিশ গায়িকা
আয়ারল্যান্ডীয় চলচ্চিত্র অভিনেত্রী
আয়ারল্যান্ডীয় টেলিভিশন অভিনেত্রী
আয়ারল্যান্ডীয় মঞ্চ অভিনেত্রী
আইরিশ স্মৃতিকথাকার
মার্কিন গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মার্কিন স্মৃতিকথাকার
একাডেমি সম্মানসূচক পুরস্কার বিজয়ী
আরকেও পিকচার্সের চুক্তিবদ্ধ শিল্পী
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
মার্কিন আত্মজীবনীকার
মার্কিন নাগরিকত্ব প্রাপ্ত ব্যক্তি
মার্কিন নারী স্মৃতিকথাকার
মার্কিন যুক্তরাষ্ট্রের নাগরিকীকৃত নাগরিক
আইরিশ বংশোদ্ভূত মার্কিন ব্যক্তি
ইমান মর্সাল

ইমান মর্সাল(; (জন্ম ৩০ নভেম্বর ১৯৬৬ মিট 'আদলান মিশর), একজন মিশরীয় কবি ছিলেন।

জীবনী 

মনসুররা বিশ্ববিদ্যালয় থেকে ইমান মর্সাল স্নাতক হন এবং কায়রো বিশ্ববিদ্যালয় থেকে এমএ এবং পিএইচডি অর্জন করেন।  তিনি বিট আল-আব্দ (পৃথিবীর কন্যা) সহ প্রতিষ্ঠিত, যা তিনি ১৯৮৬ থেকে ১৯৯২ সাল পর্যন্ত সম্পাদনা করেন।  তিনি ১৯৯৮ সালে বস্টন, এবং তারপর তার পরিবার ১৯৯৯ সালে এডমন্টন, আলবার্তায় তার অভিবাসী হন। মর্সাল আলবার্তায় বিশ্ববিদ্যালয়ের আরবি সাহিত্য এবং মধ্য প্রাচ্য এবং আফ্রিকান গবেষণা অধ্যাপক হিসেবে কাজ করেন।

তার কাজ ব্ল্যাকবার্ডে প্রকাশিত হয়েছিল, আমেরিকান কবিতা পর্যালোচনা, পারনাসাস এবং প্যারিস রিভিউ।  তিনি লন্ডন কবিতা পারানাশিস সহ বিশ্বব্যাপী অসংখ্য কবিতা উত্সবে কবিতা পাঠ করেছেন, বিশ্ব ইতিহাসের কবিদের একত্রিত হওয়ার সবচেয়ে বড় সমাবেশে  তিনি মিশরের হয়ে প্রতিনিধিত্ব করেছিলেন।

মর্সালের নির্বাচিত কবিতাগুলি ইংরেজি, ফরাসি, জার্মান, স্প্যানিশ, ডাচ, ম্যাসেডোনিয়ান, হিন্দি এবং ইটালিয়ান সহ বহু ভাষায় অনুবাদ করা হয়েছে। এটি কমলালেবু নয়, আমার ভালবাসা, খালেদ মাত্তাবা দ্বারা ইংরেজিতে অনুবাদ মর্সালের নির্বাচিত কিছু কাজ, ২০০৮ সালে ভেপ ম্যাদাম প্রেস, নিউ ইয়র্ক দ্বারা প্রকাশিত হয়েছিল।

তার একটি কবিতাকে অন্তর্ভুক্ত করা হয়েছিল ভলিউম পঞ্চাশতম শ্রেষ্ঠ প্রেমের কবিতাগুলিতে Fifty Greatest Love Poems। আরেকটি কবিতা ("সলিটুড এক্সেসাঁইসেস ") chronological anthology যা ১৫ শতাব্দী থেকে ৩৮ জন আরব কবিদের লেখা কবিতা সংগ্রহ তে স্থান পেয়েছে, যা কবি ইমরুল আল-কায়স থেকে মাহমুদ দরবেশ পর্যন্ত।

তিনি কানাডায় এডমন্টন, তার স্বামীর, মাইকেল ফ্রিশকফ এবং তাদের দুই পুত্র (মুরাদ এবং জোসেফ) সঙ্গে বসবাস করেন।

তার কিছু কাজ 
 ২০১৩. Hatta atakhalla `an fikrat al-buyut (Until I Give Up The Idea Of Home) Cairo: Dar Sharqiyat, Beirut: Dar al-Tanwir.
 ২০০৬. Jughrafiya Badila (Alternative Geography). Cairo: Dar Sharqiyat.
 ২০০৪. Mamarr mu'tim yasluh lita'allum al-raqs (A Dark Alley Suitable for Learning to Dance), second edition, Cairo: Dar Sharqiyat.
 ১৯৯৭ al-Mashy Atwal Waqt Mumkin (Walking As Long As Possible). Cairo: Dar Sharqiyat.
 ১৯৯৫. Mamarr mu'tim yasluh lita'allum al-raqs (A Dark Alley Suitable for Learning to Dance), first edition. Cairo: Dar Sharqiyat.
 ১৯৯০. Ittisafat (Characterizations). Cairo: Dar al-Ghad.

আরবী অনুবাদ 
 ২০১১. Bira fi Nadi al-Bilyardu. (Beer in the Snooker Club), Waguih Ghali, Iman Mersal, co-translator. Cairo: Dar el- Shrouk.

ইংরেজিতে কাজ 
 ২০০৮. These are not oranges, my love: selected poems, Sheep Meadow Press, ISBN 978-1-931357-54-8

বহিঃসংযোগ 
 "This Is Not Literature, My Love", Al-Ahram, Youssef Rakha, 11–17 February 2010

তথ্যসূত্র 

১৯৬৬-এ জন্ম
জীবিত ব্যক্তি
মিশরীয় নারী কবি
কায়রো বিশ্ববিদ্যালয়ের প্রাক্তন শিক্ষার্থী
ইংরেজি ভাষার কবি
মারিশ্যা ইউনিয়ন

মারিশ্যা বাংলাদেশের রাঙ্গামাটি জেলার অন্তর্গত বাঘাইছড়ি উপজেলার একটি ইউনিয়ন।

আয়তন 
মারিশ্যা ইউনিয়নের আয়তন ২৫৬০ একর (১০.৩৬ বর্গ কিলোমিটার)। এটি আয়তনের দিক থেকে রাঙ্গামাটি জেলার সবচেয়ে ছোট ইউনিয়ন।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৯৪৭জন। এর মধ্যে ৪,৭৫৩জন বৌদ্ধ, ১,১৮৫জন মুসলিম, ৪জন খ্রিস্টান, ১জন হিন্দু ও ৪জন অন্যান্য ধর্মের অনুসারী।

অবস্থান ও সীমানা 
বাঘাইছড়ি উপজেলার দক্ষিণাংশে মারিশ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের উত্তরে সাজেক ইউনিয়ন, পশ্চিমে রূপকারী ইউনিয়ন ও বাঘাইছড়ি পৌরসভা, দক্ষিণে বাঘাইছড়ি ইউনিয়ন এবং পূর্বে ভারতের মিজোরাম প্রদেশ অবস্থিত।

প্রশাসনিক কাঠামো 
মারিশ্যা ইউনিয়ন বাঘাইছড়ি উপজেলার আওতাধীন ৩৩নং ইউনিয়ন পরিষদ। এ ইউনিয়নের প্রশাসনিক কার্যক্রম বাঘাইছড়ি থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১টি মৌজা নিয়ে গঠিত। এ ইউনিয়নের গ্রামগুলো হল:
 খেদারছড়া
 মরিচাবনছড়া
 ভুইয়াছড়া
 হাজাছড়া
 কদমতলী
 তুলাবান
 কজইছড়ি
 ইমাম পাড়া
 মুন্সি পাড়া
 হেম্যা পাড়া
 মাতব্বর পাড়া

শিক্ষা ব্যবস্থা 
মারিশ্যা ইউনিয়নের সাক্ষরতার হার ৪৫.৪৪%। এ উপজেলায় ১টি মাধ্যমিক বিদ্যালয় ও ৪টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 তুলাবান উচ্চ বিদ্যালয়

প্রাথমিক বিদ্যালয়
 কদমতলী সরকারি প্রাথমিক বিদ্যালয়
 খেদারছড়া সরকারি প্রাথমিক বিদ্যালয়
 তুলাবান সরকারি প্রাথমিক বিদ্যালয়
 ভুইয়াছড়া সরকারি প্রাথমিক বিদ্যালয়

যোগাযোগ ব্যবস্থা 
বাঘাইছড়ি উপজেলা সদর থেকে মারিশ্যা ইউনিয়নে যোগাযোগের প্রধান সড়ক বাঘাইছড়ি-মারিশ্যা সড়ক। প্রধান যোগাযোগ মাধ্যম অটোরিক্সা ও মোটর সাইকেল।

খাল ও নদী 
মারিশ্যা ইউনিয়নের পশ্চিম সীমান্ত দিয়ে প্রবাহিত হচ্ছে কাচালং নদী।

দর্শনীয় স্থান 
 তুলাবান নবরত্ন বৌদ্ধ বিহার

জনপ্রতিনিধি 
 বর্তমান চেয়ারম্যান: মানব জ্যোতি চাকমা

আরও দেখুন 
 বাঘাইছড়ি উপজেলা
 বাঘাইছড়ি থানা
 রাঙ্গামাটি জেলা

তথ্যসূত্র

বহিঃসংযোগ 

বাঘাইছড়ি উপজেলার ইউনিয়ন
রূপকারী ইউনিয়ন

রূপকারী বাংলাদেশের রাঙ্গামাটি জেলার অন্তর্গত বাঘাইছড়ি উপজেলার একটি ইউনিয়ন।

আয়তন 
রূপকারী ইউনিয়নের আয়তন ৫১২০ একর (২০.৭২ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৪,৮০৪জন। এর মধ্যে ৪,৩১০জন বৌদ্ধ, ৪৭০জন মুসলিম, ২১জন হিন্দু, ৩জন খ্রিস্টান ।

অবস্থান ও সীমানা 
বাঘাইছড়ি উপজেলার দক্ষিণ-পশ্চিমাংশে রূপকারী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে বঙ্গলতলী ইউনিয়ন; পূর্বে সাজেক ইউনিয়ন, মারিশ্যা ইউনিয়ন ও বাঘাইছড়ি পৌরসভা; দক্ষিণে খেদারমারা ইউনিয়ন এবং পশ্চিমে খাগড়াছড়ি জেলার দীঘিনালা উপজেলার মেরুং ইউনিয়ন ও কবাখালী ইউনিয়ন অবস্থিত।

প্রশাসনিক কাঠামো 
রূপকারী ইউনিয়ন বাঘাইছড়ি উপজেলার আওতাধীন ৩৪নং ইউনিয়ন পরিষদ। এ ইউনিয়নের প্রশাসনিক কার্যক্রম বাঘাইছড়ি থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৩৭৭নং রূপকারী এবং ৩৮১নং বটতলী এ ২টি মৌজা নিয়ে গঠিত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
রূপকারী ইউনিয়নের সাক্ষরতার হার ৪৬.৪৭%। এ উপজেলায় ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 দক্ষিণ রূপকারী উচ্চ বিদ্যালয়
 রূপালী উচ্চ বিদ্যালয়

প্রাথমিক বিদ্যালয়
 চন্দ্রমোহন কার্বারী পাড়া সরকারি প্রাথমিক বিদ্যালয়
 দক্ষিণ রূপালী সরকারি প্রাথমিক বিদ্যালয়
 পতেঙ্গাছড়া ভূপেন্দ্র লাল কার্বারী পাড়া সরকারি প্রাথমিক বিদ্যালয়
 পশ্চিম বড়াদম সরকারি প্রাথমিক বিদ্যালয়
 পশ্চিম রূপকারী সরকারি প্রাথমিক বিদ্যালয়
 পাগয্যাছড়ি সরকারি প্রাথমিক বিদ্যালয়
 মারিশ্যা ছড়া সরকারি প্রাথমিক বিদ্যালয়
 রূপকারী সরকারি প্রাথমিক বিদ্যালয়
 রূপালী সরকারি প্রাথমিক বিদ্যালয়

যোগাযোগ ব্যবস্থা 
বাঘাইছড়ি উপজেলা সদর থেকে রূপকারী ইউনিয়নে যোগাযোগের প্রধান সড়ক খাগড়াছড়ি-বাঘাইছড়ি সড়ক। প্রধান যোগাযোগ মাধ্যম অটোরিক্সা ও মোটর সাইকেল।

খাল ও নদী 
রূপকারী ইউনিয়নের পূর্ব সীমান্ত দিয়ে প্রবাহিত হচ্ছে কাচালং নদী।

দর্শনীয় স্থান 
 রূপকারী কৃত্রিম হ্রদ

জনপ্রতিনিধি 
 বর্তমান চেয়ারম্যান: শ্যামল চাকমা

আরও দেখুন 
 বাঘাইছড়ি উপজেলা
 বাঘাইছড়ি থানা
 রাঙ্গামাটি জেলা

তথ্যসূত্র

বহিঃসংযোগ 

বাঘাইছড়ি উপজেলার ইউনিয়ন